Irlanti
Irlannin politiikassa on koko maan itsenäisyyden ajan ollut tärkeänä aiheena Pohjois-Irlannin asema. Fianna Fáil muodostui vuosien 1922–1923 sisällissodan jälkeen niistä, jotka vastustivat saaren jakamista. Vaikka jaon vastustajat hävisivätkin sisällissodan, Fianna Fáil oli pitkään maan selvästi suosituin puolue ja se on ollut hallitusvastuussa lähes jatkuvasti 1930-luvulta asti. Toinen suuri puolue Fine Gael syntyi jakamisen kannattajista. Muita merkittäviä puolueita ovat työväenpuolue, vihreät ja Sinn Féin.
Fianna
Fianna on irlantilaisessa mytologiassa kuninkaallinen henkivartiosto, joka koostuu valiosotureista. Sen legendaarisin päällikkö on Finn Mac Cumhaill, Fenian syklin eli Fenian-taruston keskushenkilö. Fiannan jäsenet valittiin heidän urheutensa ja vahvuutensa perusteella, ja he noudattivat tiukkoja sääntöjä. He olivat sitoutuneet taistelemaan Irlannin suurkuninkaan puolesta vierasmaalaisia valloittajia vastaan. Rauhan aikana Fiannan jäsenet omistautuvat metsästykselle.